地名: 平山 (黄海道, 都護府)
年: 1612.0

○王(出御西廳,) 親鞫(罪人。 拿入)
              捧
              金以泰, 取招(後下獄)。 因追刑傳敎, 左右相啓曰: "己丑年, 小臣以宣慰使出去, 其時事不能詳知矣。 (李振吉)
                  [李震吉]
                
              於殿庭捧招時, 擲筆不承, 以爲兇逆而追刑。 鄭汝立同生汝會、汝復、汝興等, 皆死於杖下, 亦不爲追刑籍沒, 則
              李潑亦籍沒, 故此輩亦被籍沒。 大槪法者, 萬世通行之法也。 不服而死於杖下者, 以爲情狀如此, 而追刑似有後弊矣。" 王曰: "己丑之獄, 杖斃而追施典刑者幾人乎?" 右相曰: "依俙憶得, 似是(李振吉)
                  [李震吉]
                
              、曺大中二人矣。" 左相曰: "曺大中則死時, 作小詩一首, 以詩上聞, 故特命追刑。" 王曰: "啓其詩者何人乎?" 
                沈相
                喜壽
              曰: "崔滉爲判義禁, 時啓達矣。" 王曰: "委官則沈守慶乎?" 喜壽曰: "沈守慶爲委官, 而以大中詩不卽啓達, 坐罪見遞矣。" 王曰: "鄭汝立之壻金廷一, 亦被典刑乎?" 對曰: "不典刑矣。" 王曰: "己丑事, 更問可知人處議啓。" 大臣曰: "時已久矣, 人鮮記憶者。 其時李準爲刑房承旨, 此人必知之。" 王曰: "鄭汝立同生及壻, 雖不爲典刑, 亦籍沒。 曺大中亦籍沒乎?" 大臣曰: "汝立同生、壻等, 典刑則不爲之, 曺大中則典刑、籍沒拿入
              矣。 加應於里刑推鞫問之際, 供辭中有上年
              直哉被囚, 大臣收議時, 使渠請囑事。" 
                沈相
                喜壽
              曰: "此事收議時, 臣亦參矣。 往年至月間, 此獄事出, 其時方以江陵人燒殺其夫事爲三省交坐, 座上聞此論之發, 左右皆驚。 臺官言: ‘曾有此論今始出。’ 云, 金尙寯曰: ‘此不可取種之族。 吾妹夫强哉, 亦薄待其妻, 今已喪妻。’ 云。 臺諫啓辭, 以徐當發落爲答, 仍命收議。 (網常)
                〔綱常〕
              之罪, 臺諫旣已發論, 不可不問之意議入, 則有‘除刑推, 可問人拿問’之敎。 僧人及其母、侍婢、同生等拿問, 則皆言曖昧。 故又命收議, 適李恒福在告, 其餘人及臣議以爲: ‘與當初風聞、啓辭有異, 宜自上酌處’事, 仰達
              云矣, 自上命待領相上來, 畢議以啓。 李德馨上來後, 審覈事情, 與當初風聞異矣。 但其爲人險詖, 此獄之外, 當爲治罪之意議啓, 久而後削職放送事, 命下矣。 金欽則與之同居館, 故知之矣。 直哉則無因知面目, 庚寅年監試出榜時, 一見其面。 亂後人言: ‘倭奴烹厥父時, 使直哉燃火’云, 其後臺諫論罪。 而庚戌之獄, 臣等不能以當鞫請之, 固難免罪矣。 逆奴言: ‘請於大臣’云, 若以請囑, 低昂獄事, 則何以從大臣之列乎? 伏地待罪矣。" 王曰: "待罪則勿。" 王曰: "在西路時, 予亦聞直哉事矣。" 大臣曰: "其時金欽
              在
              平山
              猪灘上, 
                金欽
              被捉於倭。 以其體肥, 故倭奴將烹以祭天, 而直哉自爲燃火。 欽呼直哉曰: ‘熱哉!’ 直哉曰: ‘忍之。’ 云云, 而其時禁府大臣, 皆不言可鞫。 自上欲鞫之, 而下情旣如此, 故放送矣。 近觀諸賊之招, 其時似當嚴鞫矣。" 王曰: "予所言者, 非以大臣爲未盡也。 渠事, 大臣亦何知之? 特以當時, 不爲明言其可正刑耳。" 左相曰: "逆魁, 門外之人也。 臣家亦在門外, 宋諄家在近, 臣家稍遠, 而臣早出仕途, 無相見之便。 臣之父爲安峽倅時, 臣以吏曹正郞往覲, 則
              直哉爲免山倅, 數番相見, 而逆魁則亦不得相見。 己丑之變, 乘時擠陷士類, 始惡其爲人。 壬辰年行朝駐永柔時, 臣以接伴使出來, 直哉烹父之說, 傳播一路。 此是倫紀罔極之罪, 故不勝驚愕。 江華義兵人來言: ‘烹父之事, 未可知矣。 無命令而私自起復, 討賊爲名, 以金千鎰所捉孝仁, 自以爲渠之所捉。 且孝仁之妻有色, 洪山君淫之, 直哉盜取而去。 金千鎰聞而憤之, 將欲斬之。’ 云。 當時以收議公事見之, 則可問人問啓事, 命下。 故問之則所問聞之言, 似與臺論異。 此獄事處置甚難, 故以當在此獄之外獻議。 今此獄事旣出之後, 私語曰: ‘其時正刑, 則今可無此患。’ 相與云云矣。 今聞賊奴所供, 毛骨竦然, 不勝惶恐, 待罪。" 王曰: "其時如言官論啓, 則所當卽爲省鞫而不爲者, 自上亦誤處矣。 然其事, 卿等何能盡知? 勿待罪。" (加應於里, 准杖下獄。)
              (王入內。 王還御殿座。)
              梁榞母孝伊、梁榞妻(禮)
                  [禮伊]
                
              , 皆入于庭, 解枷杻。 王諭曰: "梁榞
              已就囚, 設
              故汝等得放送之意, 言之
              矣。" (拿入)
              崔卓加刑, (准杖下獄。)
              (拿入)
              田閱, 捧元情
              招。 王曰: "李春蘭事議處。" 左相曰: "招辭云, 無嫌情者未知矣。 但七十衰老之人, 稱以大將, 似不近理。" 
                沈相
              曰: "非徒衰老, 目不見物矣。" 右相曰: "無文案可據, 下之人雖心知其不似, 法外之事, 難以爲請。 唯在聖斷。" 王曰: "囚人甚多, 自上何能盡知? 入侍諸臣, 以爲可放, 以爲不可放, 各陳所懷可矣。" 大臣及判義禁更申前說, 而請賜聖斷。 王曰: "然矣, 許多獄囚實情, 何能盡知乎?" 判義禁朴承宗曰: "以其所供, 參酌下問, 則下必有所達矣。" 大憲李爾瞻、大諫柳寅吉曰: "李爾瞻
              事下問, 李之姓名, 今始聞之。 有罪無罪, 未能知矣。 大槪逮捕拘繫者甚多, 自上以好生之德, 慮其濫及無辜, 連日疏放, 一國臣民, 孰不感戴? (可放、不可放, 各陳所懷事, 下敎。) 獄體至重, 臣等固不敢仰達矣。 柳袗乃柳成龍之子也, 渠亦嶺南有名字之士子。 而拿來時已得癘疫, 而中路加病, 仍而拘囚, 証勢極重, 命在今明云。 若罪不至死, 則早爲處置, 俾免冤死獄中, 似爲宜當。 (下問故敢達矣。)" 上
              王曰: "此則當議處。 苟有所見, 勿爲未安, 畢陳無隱。" 大憲、大諫仍啓曰: "尹安性事, 前日下問時, 大臣據文案以達矣。 年過七十, 受國厚恩者, 豈有爲逆之理? 況與賊有嫌, 世所知者乎? 年老之人, 久在獄中, 其死可慮。 若可分揀, 則亦速處置可矣。" 判義禁朴承宗曰: "柳&#x2563C;之病重, 臣亦欲稟達, 而不敢達矣。" (大憲曰: "臣久欲仰稟, 而未元情之囚, 故不敢達矣, 下問故敢達。") 王曰: "柳&#x2563C;事如何?" 右相曰: "柳&#x2563C;情狀可矜。 但未爲元情
              未捧招之人, 自下不敢有所議, 必出於上命矣。 且未能詳知, 柳成龍與李好閔一家, 皆是族屬也。 直哉雖望其收用, 如此之人,
              成龍豈有收用之理? 以此憾恨成龍, 而援引柳&#x2563C;云, 亦未知其必然矣。" 王曰: "幾寸族耶?" 右相曰: "成龍與直哉妻六寸矣。" 左相曰: "己丑逆變, 直哉乘時搆陷士類時, 指揮丁岩壽, 上疏斥成龍, 其有嫌隙則其來久矣。" 上
              王曰: "丁岩壽何人?" 左相曰: "湖南人也。 乘時攻陷一邊士類, 臣之妻父李山海及柳成龍, 皆爲其所攻。 先王以爲: ‘此必有奸人指揮也。’ (儒士十餘名,) 命使拿來, 而因臺諫啓辭, 中路止之矣。" 拿入
              捧
              田闢
              捧元情
              招。 兩司連啓李好閔事。 王曰: "已諭, 休煩。" 拿入
              捧
              直哉女難生, 招
              捧元情
              (後下獄。 拿入)
              介伊刑推, (准杖下獄。 拿入濟世。) 以李應老、安世奉、李世春、朴世春、金世春、李應輅, 雜於他軍士入庭, 使濟世見之, 供稱: "無所知者。" 王曰: "令近坐而見之。" 又供稱: "無所知。" 王曰: "更使審見。" 又稱: "見之已熟, 而無所知。" 王曰: "不徒正刑,
              
                濟世
              嚴鞫而
              後, 正刑則如何?" 大臣曰: "嚴鞫則必雜言某地居某樣人, 逮捕徒煩, 是可慮也。" 王曰: "趙世奉等居住及崔君去處不直招, 則當爲嚴刑之意言之。" 濟世供稱: "趙世奉則鳳山郡守飮酒而問之, 醉而如是納招。 崔君事前已盡達。" (云云)左右逾憤其變幻之狀。 李爾瞻、柳寅吉啓曰: "已爲承伏之賊, 久生覆載之間, 百般變幻, 至以當初爲飮酒而言, 輿情共憤。 卽可窮問, 今日內正刑爲當。 且面質事, 雖出於聖上好生之德, 慮及無辜, 臣等則亦恐獄體之傷也。" 大臣亦以速刑之意, 反覆申請。 王曰: "雖難必得崔君, 正刑後則尤無現出之路, 故欲待拿來諸囚, 而爲之處置矣。" 將入李香福, 又爲憑問之際, 右相曰: "此亦彼漢所引也, 不須問也。" 王曰: "招辭所出者, 以爲出於彼漢而不問, 此獄處置難矣。" 右相曰: "國家若一二番見欺, 則或可不悟, 今則不一不再。 豈可每每見欺而一向不悟乎? 自下雖難有言, 天鑑監臨, 有何處置之難乎?" (濟世下獄。) 入李春蘭、太雲、金世春、李世春、朴世春、安世奉等六人于庭, 解枷杻。 王曰: "李春蘭等無可疑現出之端, 故放送。" 王曰: "言而放送, 前規亦然耶?" 右相曰: "寧有前規乎? 自前如此, 雖不如此, 何妨?"

○王出御西廳,親鞫。 閔卓捧元情
              招供云: "身曾寓平山洞內, 有丁義民者, 招致金景立, 敎其兒, 置之書堂。 景立潛奸義民婢子而逃, 身與洞內人, 一時跟捕, 挺打其足掌, 身欲請官吏治之。 義民以敎子之故, 不忍從之, 此人以此, 怒身尤甚, 今日搆誣, 蓋由於此。 身三世以惡疾死, 身欲操心, 禳災耕田之外, 未嘗爲非義。 先王國喪, 身服素三年, 爲國有誠, 不爲不孝。 作逆之事, 萬無其理" 云。 李德馨啓曰: "此漢本閔卓, 而自稱李天壽, 往來京中, 恐是尹奉翼也。 崔有海在外, 試令入質何如?" 王曰: "依啓。" 崔有海拿入問之, 供云: "渠前見尹奉翼時, 奉翼着耳掩, 未得詳記其容貌, 此人面目, 大槪疑似耳。" 問于金濟世, 則供云: "此漢乃閔卓。" 更問于金濟世曰: "崔有海以此漢爲尹奉翼, 然乎?" 濟世供云: "此是尹奉翼云矣。" 閔卓刑訊三十度, 不服, (下獄)。